CELEX: 62009CA0096
Language: da
Date: 2011-03-29 00:00:00
Title: Sag C-96/09 P: Domstolens dom (Store Afdeling) af 29. marts 2011 — Anheuser-Busch, Inc mod Budějovický Budvar, národní podnik og Kontoret for Harmonisering i det Indre Marked (Varemærker og Design) (Appel — EF-varemærker — forordning (EF) nr. 40/94 — artikel 8, stk. 4 — ansøgning om registrering af ord- og figurmærket BUD — indsigelse — den geografiske oprindelsesbetegnelse »bud« — beskyttelse i henhold til Lissabonaftalen og til bilaterale traktater mellem to medlemsstater — erhvervsmæssig anvendelse — tegn, der ikke kun har lokal betydning)

21.5.2011   
            
            
               DA
            
            
               Den Europæiske Unions Tidende
            
            
               C 152/3
            
         Domstolens dom (Store Afdeling) af 29. marts 2011 — Anheuser-Busch, Inc mod Budějovický Budvar, národní podnik og Kontoret for Harmonisering i det Indre Marked (Varemærker og Design)
   (Sag C-96/09 P) (1)
   
   (Appel - EF-varemærker - forordning (EF) nr. 40/94 - artikel 8, stk. 4 - ansøgning om registrering af ord- og figurmærket BUD - indsigelse - den geografiske oprindelsesbetegnelse »bud« - beskyttelse i henhold til Lissabonaftalen og til bilaterale traktater mellem to medlemsstater - erhvervsmæssig anvendelse - tegn, der ikke kun har lokal betydning)
   2011/C 152/04
   Processprog: engelsk
   
      Parter
   
   
      Appellant: Anheuser-Busch, Inc. (ved Rechtsanwälte V. von Bomhard og B. Goebel)
   
      De andre parter i sagen: Budějovický Budvar, národní podnik (ved avocats F. Fajgenbaum, T. Lachacinski, C. Petsch og S. Sculy-Logotheti) og Kontoret for Harmonisering i det Indre Marked (Varemærker og Design) (KHIM) (ved A. Folliard-Monguiral, som befuldmægtiget)
   
      Sagens genstand
   
   Appel af dom afsagt af Retten i Første Instans (Første Afdeling) den 16. december 2008 i de forenede sager T-225/06, T-255/06, T-257/06 og T-309/06, Budějovický Budvar mod KHIM og Anheuser-Busch, hvorved Retten annullerede afgørelser truffet af Andet Appelkammer ved Kontoret for Harmonisering i Det Indre Marked (Varemærker og Design) (sagerne R 234/2005-2, R 241/2005-2, R 802/2004-2 og R 305/2005-2) vedrørende afslag på klagerne over Indsigelsesafdelingens afgørelser om afslag på den Budějovický Budvar, národní podnik rejste indsigelse mod ansøgningen om registrering af ordmærket »BUD« for varer i klasse 32 og 33 — tilsidesættelse af artikel 8, stk. 4, litra b), i forordning (EF) nr. 40/94
   
      Konklusion
   
   
               1)
            
            
               Dommen afsagt af De Europæiske Fællesskabers Ret i Første Instans den 16. december 2008, Budějovický Budvar mod KHIM — Anheuser-Busch (BUD) (forenede sager T-225/06, T-255/06, T-257/06 og T-309/06) ophæves, for så vidt som Retten vedrørende fortolkningen af artikel 8, stk. 4, i Rådets forordning (EF) nr. 40/94 af 20. december 1993 om EF-varemærker, som ændret ved Rådets forordning (EF) nr. 422/2004 af 19. februar 2004, for det første med urette fastslog, at betydningen af det pågældende tegn, som ikke kun må være lokal, udelukkende skal bedømmes på grundlag af udstrækningen af beskyttelsesområdet for dette tegn, uden at tage hensyn til brugen på dette område, og dernæst at det relevante område for bedømmelsen af brugen af nævnte tegn ikke nødvendigvis er dets beskyttelsesområde, og endelig at brugen af samme tegn ikke nødvendigvis skal finde sted inden datoen for indgivelsen af ansøgningen om registrering af EF-varemærket.
            
         
               2)
            
            
               I øvrigt forkastes appellen.
            
         
               3)
            
            
               De forenede sager T-225/06, T-255/06, T-257/06 og T-309/06 hjemvises til Den Europæiske Unions Ret.
            
         
               4)
            
            
               Afgørelsen om sagens omkostninger udsættes.
            
         
      (1)  EUT C 113 af 16.5.2009.